Diari Oficial de la Generalitat Valenciana


Sumari del DOGV 7231, del 11-03-2014 (2014/1932)

RESOLUCIÓ de 18 de febrer de 2014, de la Direcció General d'Obres Publiques, Projectes Urbans i Habitatge, per a la renovació del reconeixement del distintiu de qualitat Marca Aidico Producto. Baldosas de Terrazo, amb la referència 0701P10/14.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7231

Data del DOGV
:   11-03-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/1932


Data del document
:   18-02-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 18 de febrer de 2014, de la Direcció General d'Obres Publiques, Projectes Urbans i Habitatge, per a la renovació del reconeixement del distintiu de qualitat Marca Aidico Producto. Baldosas de Terrazo, amb la referència 0701P10/14. [2014/1932]  
Ramón Congost Vallés, en nom i representació d'Aidico Certificación, SLU, domiciliada en Parc. Tecnològic, avinguda Benjamin Franklin, número 17, de Paterna (València), ha sol·licitat la renovació del reconeixement oficial del distintiu de qualitat, Marca Aidico Producto. Baldosas de Terrazo, reconeguda per la Direcció General d'Obres Publiques, Projectes Urbans i Habitatge, amb la referència 0701P10/12.  
  
L'expedient per a la renovació del reconeixement d'este distintiu s'ha tramitat de conformitat amb la Llei 30/1992, de 26 de novembre, modificada per la Llei 4/1999, de 13 de maig, i mitjançant el qual s'ha comprovat el compliment dels requisits exigits pel Decret 164/1998, de 6 d'octubre, del Govern Valencià i l'Orde 26 d'octubre de 1998, del conseller d'Obres Publiques, Urbanisme i Transports.  
  
En atenció de tot això i a proposta del Servici de Planificació i Normativa, esta direcció general resol:  
  
Primer  
Renovar el reconeixement del distintiu de qualitat que atorga Aidico Certificación, SLU, denominat Marca Aidico Producto. Baldosas de Terrazo, amb la referència 0701P10/14.  
Les característiques certificades per la Marca Aidico Producto. Baldosas de Terrazo, especificades en la norma UNE EN 13142-1:2005, per a ús interior són: aspectes visuals, forma i dimensions, resistència a la flexió, càrrega de ruptura, resistència al desgast per abrasió, resistència al lliscament (esvarositat), absorció d'aigua i resistència a l'impacte. Les especificades en la norma UNE EN 13619-2:2005, per a ús exterior són: aspectes visuals, forma i dimensions, resistència a flexió, càrrega de ruptura, resistència al desgast per abrasió, resistència a l'impacte, resistència al lliscament (esvarositat) i resistència climàtica.  
  
  
Segon  
L'abast del reconeixement de la Marca Aidico Producto. Baldosas de Terrazo és l'indicat en el Decret 107/1991, de 10 de juny, del Consell de la Generalitat Valenciana, i l'Orde de 30 de setembre de 1991, del conseller d'Obres Públiques, Urbanisme i Transports, per la qual s'aprova el LC-91. En particular, no serà obligatòria la justificació de la recepció d'este producte per mitjà d'assajos en el cas que dispose de la Marca Aidico Producto. Baldosas de Terrazo  
  
Tercer  
La validesa del reconeixement del distintiu Marca Aidico Producto. Baldosas de Terrazo, serà pel període d'un any natural comptat a partir de la data d'esta resolució, i queda supeditat al compliment de les condicions establides en el Decret 164/1998, de 6 d'octubre, i l'Orde de 26 d'octubre, del conseller d'Obres Públiques, Urbanisme i Transports. El reconeixement podrà prorrogar-se per igual període totes les vegades que ho sol·licite l'entitat de certificació.  
  
Quart  
Qualsevol variació en les condicions que serviren de base per al reconeixement del distintiu Marca Aidico Producto. Baldosas de Terrazo haurà de ser comunicada a esta direcció general en el moment en què es produïsca.  
  
Contra esta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Infraestructures, Territori i Medi Ambient, en el termini d'un mes comptat des de la notificació, d'acord amb el que preveu l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Esta resolució es publicarà en el Diari Oficial de la Comunitat Valenciana, per a coneixement general.  
  
València, 18 de febrer de 2014.- El director general d'Obres Publiques, Projectes Urbans i Habitatge: José Vicente Domine Redondo.